OpenLLM-France/wikimedia huggingface dataset:
# Laia Sanz i Pla-Giribert

Laia Sanz i Pla-Giribert (Corbera de Llobregat, 11 de desembre de 1985) és una esportista catalana de renom internacional en les disciplines motociclistes del trial, el raid i l'enduro.

## Citacions

* Competir amb els nois quan ho he fet bé sí que em fa sentir una satisfacció difer ent. Als nois els fa més ràbia que guanyi jo, que no pas un pilot que potser és pitjor que jo, però que és noi.
       A El convidat a TV3, 2 de desembre de 2013.
* De petita m'havien dit marimacho, per anar amb moto. Però no té sentit. No perds feminitat ni ets menys dona per anar amb moto.
       A El convidat a TV3, 2 de desembre de 2013.
* Em puc guanyar bé la vida amb les motos, però perquè sóc la número u. Si fos la dos, no podria. És complicat [...]. Si hagués sigut un noi, segurament hauria guanyat més del doble de diners.
       A El convidat a TV3, 2 de desembre de 2013.
* Em vaig passar els 10 últims quilòmetres del Dakar plorant. No havia plorat mai d'aquella manera. Quan vaig arribar, no podia ni parlar.
       A El convidat a TV3, 2 de desembre de 2013.
* Tot m'ha passat gràcies a les motos. La vida que faig, molts dels meus amics, l'Andrea [la seva parella]. I el pitjor, les enveges [...]. Pel fet de ser noia alguns patrocinadors i els mitjans tenen més interès en mi que en els nois.
       A El convidat a TV3, 2 de desembre de 2013.
* Si tingués un fill no m'agradaria que anés a córrer al Dakar. Que anés amb moto o fes trial sí. Però el Dakar és molt perillós.
       A El convidat a TV3, 2 de desembre de 2013.
* El masclisme es combat amb resultats. Quan demostres que els pots guanyar, els contraris t'agafen respecte. Et deixen de considerar una noia que competeix i et converteixes en un rival.
       juny de 2015.
          Sobre el masclisme en el món de les competicions motociclistes.

## Referències

* 1 2 3 4 5 6 «"Als nois els fa més ràbia que guanyi jo": Laia Sanz, a 'El convidat', en 10 frases». Ara.cat, 12-12-2013. Arxivat de l'original el 1386465495. [Consulta: 25 agost 2014].
* ↑ Riudeubas, Albert «Socis RACC. Laia Sanz». La Revista del RACC. Reial Automòbil Club de Catalunya [Barcelona], Núm. 486, (juny 2015), pàg. 51.
# Laila Karrouch

Laila Karrouch (Nador, 1977) és una escriptora catalana d'origen amazic. Resideix a Vic des dels vuit anys.

## Citacions

* Ens van fer la imatge que Espanya seria el país de tenir la vida solucionada, el país de la glòria. Vaig arribar a Vic el 1985 [...]. La sensació era de ser la inferior.
       A El Convidat a TV3, 23 de desembre de 2013.
* Volia ser com les dones d'aquí. Jo volia ser dona europea i tenir molts diners. Era la imatge que ens havien donat.
       A El Convidat a TV3, 23 de desembre de 2013.
* Vaig arribar a anar a la farmàcia a demanar una crema perquè em deixés la pell més blanca [...]. Tenia l'autoestima pel terra. I hi ha un moment que tu fas el canvi i has de tenir la seguretat per dir que sóc així, i ja està.
       A El Convidat a TV3, 23 de desembre de 2013.
* Jo havia mentit per anar a la biblioteca. M'amagava els llibres sota el llit. Ma mare els volia llençar, creia que les feines de casa tenien més sortida. Però per a mi, el matrimoni no era cap prioritat.
       A El Convidat a TV3, 23 de desembre de 2013.
* Hi ha dos tipus de catalans, els de naixement i els de sentiment. I aquí hi entrem tots els que hi volem entrar. Jo entro en aquest grup.
       A El Convidat a TV3, 23 de desembre de 2013.
* No estic acostumada a portar el vel. Penso que la religió no es porta fora, es porta a dins. El vel és una decisió pròpia, te'l poses i treus quan tu creus. No hauria de ser una imposició, però pot ser que se t'imposi.
       A El Convidat a TV3, 23 de desembre de 2013.
* Quan sento les notícies que parlen de terrorisme islàmic m'entra una esgarrifança impressionant... Com es pot associar el terrorisme amb la religió? O ets una cosa o ets una altra, o ets religiós o ets terrorista, no pots ser les dues coses a la vegada.
       A El Convidat a TV3, 23 de desembre de 2013.
* Ser dona musulmana és més difícil que ser dona no musulmana.
       A El Convidat a TV3, 23 de desembre de 2013.

## Referències

* 1 2 3 4 5 6 7 8 «"Hi ha dos tipus de catalans, els de naixement i els de sentiment": Laila Karrouch a 'El convidat', en 10 frases». Ara.cat. Arxivat de l'original el 1388309625. [Consulta: 25 agost 2014].
# Lang Lang

Lang Lang (en xinès: 郎朗; pinyin: Láng Lǎng; Shenyang, 14 de juny de 1982) és un pianista virtuós xinès que viu actualment als Estats Units. Lang ha tocat amb les orquestres més prestigioses d'Europa, dels Estats Units i de la Xina.

## Citacions

* [...] Té una mena d'humor negre... que posa realment en dificultats a qui la interpreta, però en un sentit molt emocionant... és també una obra molt explosiva.
          Referint-se al concert núm. 3 de Sergei Prokofiev
* [...] Està escrit a cops de ritme, amb la percussió està concebuda com uns solos secundaris, adaptant aquest so pianístic a l'art percussiu.
          Referint-se al concert núm. 2 de Béla Bartók
* Des del 2002, en què vaig tenir el meu primer contacte amb Espanya... Sempre he tingut experiències meravelloses en aquest país. He tocat en moltes ciutats més enllà de les dues grans metròpolis de Madrid i Barcelona, com Santiago de Compostel·la, Sant Sebastià, Oviedo, Saragossa, Màlaga, Bilbao amb el seu meravellós Guggenheim, Granada... Realment m'encanta el que teniu aquí, un lloc realment multicultural, amb moltes tradicions diferents.

## Referències

* 1 2 «ELMUNDO.es le invita a escuchar el nuevo disco de Lang Lang» (en en castellà). ELMUNDO.es [Madrid] [Consulta: 31 gener 2014].
* ↑ El Mundo [Consulta: 7 octubre 2012].
# Laozi

Laozi [transcrit sovint com Lao Tse] (?, segle VII aC — ?, segle VI aC) fou un filòsof xinès. Fundador del taoisme i autor del seu llibre fonamental, el Daodejing (anomenat també Laozi).

## Citacions

* De dos lluitadors, el pensador venç.
* L'home que no sap no parla; l'home que parla no sap.
* La manera de fer és ser.
* Saber quan un té suficient és ser ric.
* Qui tot ho considera fàcil, trobarà moltes dificultats en la seva vida.
* Un viatge de mil milles comença amb un pas.

## Referències

* 1 2 3 4 5 6 Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
# Larry Bird

Larry Bird (West Baden, Indiana, 7 de desembre de 1956) és un jugador de bàsquet estatunidenc retirat.

## Citacions

* Crec que Déu s'ha disfressat de Michael Jordan.
    (en anglès) I think he’s God disguised as Michael Jordan.
       Boston Garden (Boston), 1986.
          Comentari de Larry Bird després de la victòria dels Boston Celtics davant els Chicago Bulls en el segon partit de la primera ronda de la Conferència Est, on Michael Jordan anotà 63 punts.

## Referències

* ↑ «NBA.com: Classic NBA Quotes: Michael Jordan». NBA Encyclopedia: Playoff Edition. NBA Media Ventures, cop. 2012. Arxivat de l'original el 1330827325. [Consulta: 13 agost 2012].
# Laila Abou-Saif

Laila Abou-Saif (El Caire, Egipte, 1941) és una escriptora en llengua anglesa i feminista egípcia.

## Citacions

* La vida té una forma de sorprendre't inconscientment. De sobte han passat un o molts anys i no te n'has adonat. De sobte veus que el teu cabell s'ha tornat blanc i no te n'has adonat.
    (en anglès) Life has a way of catching you unaware. Suddenly a year has gone by or many years and you hadn't notice it. Suddenly you realize that your hair has grown white and you hadn't notice.
       A Bridge through time, 1985.

## Referències

* ↑ Stewart, 2004.

## Bibliografia

* Stewart, Julia. Stewart's quotable Africa. Johannesburg: Penguin Books, 2004. ISBN 9780143024576.
# Lalla Romano

Lalla Romano, anomenada Lalla, (Demont, 11 de novembre de 1906 - Milà, 26 de juny de 2001), fou una poetessa, escriptora, periodista i aforista italiana.

## Citacions

* Sovint, mentir és caritat.
    (en italià) Spesso, mentire è carità.
       Nei mari estremi, 1990.

## Referències

* ↑ Romano, 1987.

## Bibliografia

Romano, Lalla. Nei mari estremi : romanzo. Milano: Mondadori, 1987. ISBN 88-04-30482-0.
# Setrill

El setrill, sitrell, sitra, setra és un recipient de vidre, de terrissa, de metall, de plàstic, etc., generalment amb una nansa a un costat i un broc llarg a l’altre, que serveix per a contenir i abocar líquids, especialment l'oli i el vinagre d'amanir, per a ús de la cuina, etc.

## Dites populars

* Flor en abril, oli en el setrill.
* L'oli gelat vol el setrill molt foradat.
* La ventura de l'Urgell és: blat a la sitja, oli a la sitra i vi al bitxell.
* Si vols tenir oli vell, guarda (o no vessis) el del sitrell.
* Trencar el setrill, de mort diu perill.
          Trencar un setrill és mala astruga.

## Referències

* 1 2 3 Alcover, Antoni M.; Moll, Francesc de B. «setrill». A: Diccionari català-valencià-balear. Barcelona: IEC, 2002.
* ↑ Amades, 1938.
* ↑ Cinc mil refranys catalans i frases fetes populars, 1965.

## Bibliografia

* Amades, Joan. El Porró. Barcelona: La Neotípia, 1938.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
# Sever de Barcelona

Sant Sever de Barcelona (?, s. VI — ?, aprox. 633/636) fou un bisbe de Barcelona (615-636). Se celebra la seva festivitat el 6 de novembre.

## Dites populars

* Per Sant Sever, a batre el castanyer i el noguer també.
* Per Sant Sever, faves a fer.
    (var.) Per Sant Sever faves a fer, per Sant Medir faves a collir.
* Per Sant Sever, fesols a fer.
* Per Sant Sever, para el llaç pel gat mesquer; per Santa Caterina, per la feixina; per Sant Andreu, per la guineu; i per la Concepció pel teixó.

## Referències

* 1 2 Parés i Puntas, 1999.
* ↑ Amades, 1931, p. 201-203.
* ↑ Pàmies i Riudor, Víctor. «Raons que rimen». L'autor. Arxivat de l'original el 1532106233. [Consulta: 2 març 2019].
* ↑ Alcover, Antoni M.; Moll, Francesc de B. «Sever». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Shakira

Shakira Isabel Mebarak Ripoll, més coneguda pel nom artístic de Shakira, (Barranquilla, Colòmbia, 2 de febrer de 1977) és una cantautora, productora, ballarina i actriu colombiana del gènere pop-rock en castellà i anglès.

## Citacions

* Tots som gitanos.
    (en castellà) Todos somos gitanos.
       Revista GQ, 2010.
          Dirigint-se al llavors president de França, Nicolas Sarkozy.
* Allò que els passa ara a ells [als gitanos] els passarà als nostres fills i als fills dels nostres fills. Cal recórrer a l'acció ciutadana pels drets fonamentals de l'ésser humà i denunciar tot allò que ens sembli denunciable.
    (en castellà) Lo que les pasa ahora a ellos les pasará a nuestros hijos y a los hijos de nuestro hijos. Debemos recurrir a la acción ciudadana por los derechos fundamentales del ser humano y denunciar todo lo que nos parece denunciable.
       Revista GQ, 2010.
* Aprofito la sensació de sentir-me sensual i atractiva. I crec que és tremendament apoderadora i no disminueix de cap manera. Vaig adonar-me que qualsevol dona que té el control, que està en contacte amb la seva feminitat i sensualitat, és una dona apoderada. És una dona que se sent còmoda en la seva pròpia pell.
    (en anglès) I do take advantage of, you know, feeling sensual and feeling sexy. And I think that is tremendously empowering and is not diminishing in any way. I fell that any woman who is in control, who is in touch with her femininity and sensuality, is a woman that is empowered. Is a woman who is comfortable in her own skin.
       The Independent, 15 de març de 2014.
* Ell és sens dubte territorial. És un home espanyol. Però això m'agrada. Està protegint el seu territori. És un defensor —l'última persona abans del porter.
    (en anglès) He is definitely territorial. He’s a Spanish man. But I like that. He’s protecting his turf. He is a defender – the last person before the goalie.
       The Independent, 15 de març de 2014.
          Sobre la seva parella, Gerard Piqué i Bernabeu.

## Referències

* 1 2 Europa Press «Shakira canta a Sarkozy: "Todos somos gitanos"» (en castellà). Chance [Madrid], (22-10-2010) [Consulta: 3 febrer 2017].
* 1 2 McClean, Craig «Shakira interview: 'Feeling sexy is empowering'» (en anglès). The Independent, (15-03-2014) [Consulta: 3 febrer 2017].
# Severiano Ballesteros Sota

Severiano Ballesteros Sota conegut com Severiano Ballesteros (Pedreña, Cantàbria, 9 d'abril de 1957 — Pedreña, Cantàbria, 7 de maig de 2011) fou un golfista espanyol.

## Citacions

* Has de trobar la teva creença, alimentar-la i cuidar-la fins al moment que et toqui mostrar-la per primer cop.
    (en anglès) You should find your belief, nourish and nurse it until the time comes to show it for the first time.
* L'exigència malentesa és l'origen més freqüent de la por al golf.
    (en anglès) To be too self-demanding is a frequent source of fear in golf.
* La superstició és un malbaratament d'energia sense resultats verificables.
    (en anglès) Superstition is a waste of energy without verifiable results.
* No et preocupis per ser innovador —pot convertir-se en una tradició perillosa— fins que tinguis la necessitat de fer alguna cosa original.
    (en anglès) Do not to worry about being innovative. It can turn into a dangerous tradition— until you feel the need of doing something original.
* S'arriba al cim poc a poc, cop a cop i amb un objectiu sempre a la teva ment.
    (en anglès) You get to the top little by little, shot by shot with a target always in your mind.
* Tots podem fer front a les nostres obligacions i responsabilitats amb l'actitud de qui vol fer història.
    (en anglès) We all have to face our obligations and commitments in a way as if one has to make history.

## Referències

* 1 2 3 4 5 6 «Severiano Ballesteros - 10 Consejos de Golf». Fundación Severiano Ballesteros, cop. 2009. Arxivat de l'original el 1313274357. [Consulta: 13 agost 2012].
# Severo Catalina del Amo

Severo Catalina del Amo (Cuenca, 6 de novembre de 1832 — Madrid, 19 de octubre de 1871) fou un polític i escriptor espanyol.

## Citacions

* L'esperança és un arbre florit que es balanceja dolçament amb la bufada de les il·lusions.
    (en castellà) La esperanza es un árbol en flor que se balancea dulcemente al soplo de las ilusiones.
* Del cor a la intel·ligència el camí és més fàcil que no pas de la intel·ligència al cor.
    (en castellà) Del corazón a la inteligencia es más fácil el camino que de la inteligencia al corazón.

### La mujer. Apuntes para un libro (1858)

    Pàgina principal: La mujer. Apuntes para un libro
* Si l'amor és el miracle de la civilització, la modèstia és el miracle de la societat.
    (en castellà antic) Si el amor es el milagro de la civilización, la modestia es el milagro de la sociedad.
       Capítol II. La modestia.
* En el matrimoni pot trobar-se l'infern, o el purgatori, o el paradís.
    (en castellà antic) En el matrimonio puede hallarse el infierno, ó el purgatorio, ó el paraíso.
       Capítol VI. El matrimonio.
* La dona perdona les infidelitats; però no les oblida. L'home oblida les infidelitats; però no les perdona.
    (en castellà antic) La mujer perdona las infidelidades; pero no las olvida. El hombre olvida las infidelidades; pero no las perdona.
       Capítol VI. El matrimonio.
* Un matrimoni que s'avorreix és la imatge més aproximada de l'infern.
    (en castellà antic) Un matrimonio que se aborrece es la imagen mas aproximada del infierno.
       Capítol VI. El matrimonio.
* L'home que abandona una dona digna, és un monstre; la dona que abandona un home amb qui la van casar, o de qui rep greus ofenses, és una dona.
    (en castellà antic) El hombre que abandona á una mujer digna, es un monstruo; la mujer que abandona á un hombre con quien la casaron, ó de quien recibe graves ofensas, es una mujer.
       Capítol VI. El matrimonio.

## Referències

* ↑ Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* ↑ Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* ↑ Catalina del Amo, 1861, p. 21.
* 1 2 3 Catalina del Amo, 1861, p. 117.
* ↑ Catalina del Amo, 1861, p. 118.

## Bibliografia

* Catalina del Amo, Severo. La mujer: Apuntes para un libro. Madrid: A. de San Martin, 1861.
# Seymour Benzer

Seymour Benzer (Bronx, 15 d'octubre de 1921 - Pasadena, 30 de novembre de 2007) fou un físic, biòleg molecular i genetista estatunidenc, que va destacar en l'àmbit de la genètica molecular.

## Citacions

* Els gens són els àtoms de l'herència.
    (en anglès) The genes are the atoms of heredity.
       A la conferencia «Genetic Fine Structure», 15 de setembre de 1960.

## Referències

* ↑ Bynum; Porter, 2006.

## Bibliografia

* Bynum, W.F.; Porter, Roy. Oxford Dictionary of Scientific Quotations. London: Oxford University Press, 2006. ISBN 9780198614432.
# Shantideva

Shantideva (sànscrit: Śāntideva) va ser un filòsof indi, monjo budista, poeta i erudit del segle VIII al mahavihara de Nalanda.

## Citacions

* He de lluitar contra el patiment dels meus semblants perquè és patiment, com el meu. He de treballar pel bé dels altres perquè són com jo, ésser vivents.

## Referències

* ↑ Lenoir, 2018.

## Bibliografia

* Lenoir, Fréderic. Carta oberta als animals (i als qui se'ls estimen). LA Bisbal d'Empordà: Edicions Sidillà, 2018. ISBN 9788494748424.
# Seu

Una seu o catedral és el centre de poder o d'autoritat, especialment d'un bisbe o d'un papa.

## Dites populars

* A la porta de la Seu, es fa el judici més breu.
* A la Seu, quan no hi plou hi goteja.
* A la Seu. si no hi pots posar la cama, posa-hi el peu.
    (var.) A la Seu, posa-hi ton peu.
* A la Seu tot ho casen.
* Cadireta de la Seu, qui és devot no sabeu.
* La Seu no espera les parròquies.
* La Seu no necessita adorns.
* Quan a la Seu repiquen, senyal de misteri.

## Frases fetes i locucions

* Anar a la Seu és anar al cel.
          Fa al·lusió a les grans funcions celebrades a la Seu.
* Costar mes que les obres de la Seu.
    (var.) Costar més que de pintar la Seu.
          Quan alguna cosa costa molts diners com la construcció de les catedrals.
* Durar una cosa més que les obres de la Seu.
          Quan una cosa dura molt de temps com la construcció de les catedrals.
* Fer almoina a la Seu.
    (var.) Fer caritat a la Seu.
          Fer donatiu a una persona que té més bens o patrimoni (Mallorca)
* Ja és mort qui va fer la Seu.(Mallorca)
          Quan ja no cal parlar d'algun tema, que ja no té remei o solució.
* Ja tenim la Seu plena d'ous!
          Per indicar irònicament la vanitat o ineficàcia d'allò que es considerava gran (Mallorca).
* Semblar l'obra de la Seu.
    (var.) Parèixer l'obra de la Seu
          Ésser una feina o empresa de molta durada.
* Tenir un setial en el cor de la Seu.
          Gaudir d'algun càrrec o profit segur i important.

## Vegeu també

* Catedral de Barcelona

## Referències

* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* 1 2 3 4 5 6 7 8 9 10 11 Amades, 1932, p. 59-83.
* 1 2 3 4 5 6 Alcover, Antoni M.; Moll, Francesc de B. «seu». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Tradicions de la Seu de Barcelona (en català). Barcelona: Centre Excursionista de Catalunya, 1932.
# Sext Properci

Sext Properci [Sextus Propertius] (Assís, ~57 aC — Roma, ~15 aC) fou un poeta elegíac llatí.

## Citacions
### Elegies

Recull de citacions de les Elegies (Elegiae) de Properci publicades en el segle I aC:
* En les grans empreses, haver-ho intentat ja és prou.
    (en llatí) In magnis et voluisse sat est.
       Llibre II, § 10.
* En un amor foll ningú no hi veu.
    (en llatí) Insano nemo in amore videt.
       Llibre II, § 14.
* Erra qui cerca la fi d'un amor boig: un amor veritable no sap tenir cap mesura.
    (en llatí) Errat qui finem vesani quaerit amoris: verus amor nullum novit habere modum.
       Llibre II, § 15.
* No serà mai lliure aquell que vulgui estimar.
    (en llatí) Nullus liber erit, si qui amare volet.
       Llibre II, § 23.
* És just estimar sempre els homes que han marxat.
    (en llatí) Fa est praeteritos semper amare viros.
       Llibre III, § 4.
* L'orgullosa Roma serà destruïda per la seva pròpia prosperitat.
    (en llatí) Frangitur ipsa suis Roma superba bonis.
       Llibre III, § 13.
* La mor no és la fi de tot.
    (en llatí) Letum non omnia finit.
       Llibre IV, § 7.

## Referències

* 1 2 3 4 5 Peris i Juan, 2001.
* 1 2 Harbottle, 1897.

## Bibliografia

* Harbottle, Thomas Benfield. Dictionary of Quotations (Classical). London: Swan Sonnenschein, 1897.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
# Galliner

Un galliner, gallinera o pollera, és un lloc o cobert que serveix de jóc de les gallines.

## Dites populars

* Cada gall canta en son galliner.
    (var.) Cada gall en son galliner canta molt bé.
* Dos galls dins un galliner no canten bé.
    (var.) Dos galls en un galliner, no pot ser.
* Pel febrer, crits de lloca i bons cants al galliner.
* Per la Candelera, bona la gallinera.
* Per la Candelera, ous a la gallinera.
    (var.) Per la Candelera, ous a la pollera.
* Per la Mare de Déu del Candeler s'omple d'ous el galliner.
* Per Pasqua, carn de corder i per Nadal, de galliner.
* Si Sant Pere s'escau bé, cada gall en son galliner.
* Si no s'apaga la vela per la Candelera, bona pollera.

## Frases fetes i locucions

* Avalotar el galliner.
          Destorbar la pau i la tranquil·litat.
* Pujar a galliner.(Mall.)
    (var.) Arribar a galliner.(Mall.)
          Criar i educar un infant fins a l'edat adulta.

## Referències

* 1 2 3 4 5 6 Alcover, Antoni M.; Moll, Francesc de B. «Galliner». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.
* 1 2 3 4 5 6 Amades, 1982, p. 661.
* ↑ Amades, 1931, p. 52-56.
* ↑ Correas Martínez; Gargallo Gil, 2003.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
# Gaig

El gaig (Garrulus glandarius) és un ocell de la família dels còrvids. De comportament sedentari, es distribueix arreu de la Península Ibèrica.

## Dites populars

* Gaig ets i gaig seràs, i cada dia dues hores de febre passaràs.
* Gaig ets i gaig seràs: i magre sempre estaràs.
* Gaig, mai estaràs gras.
    (var.) Gaig ets i gaig seràs. I per més que mengis no engreixaràs.
* Pel maig, floreix el faig i canta el gaig.(occ.)

## Frases fetes i locucions

* Estar magre com un gaig.
    (var.) Estar sec com un gaig.
          Estar molt magre.

## Referències

* 1 2 3 4 5 Alcover, Antoni M.; Moll, Francesc de B. «gaig». A: Diccionari català-valencià-balear. Barcelona: IEC, 2002.
* 1 2 Cinc mil refranys catalans i frases fetes populars, 1965.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.